laion/Wikipedia-Exotic huggingface dataset:
רועי ירושלמי

רועי ירושלמי (נולד ב-1983) הוא גסטרונום עיתונאי אוכל ומבקר היין של העיתון "גלובס". הוא משמש ראש צוות השופטים במזרח התיכון וצפון אפריקה של המדריך "פיפטי בסט" - 50 המסעדות הטובות בעולם. ירושלמי הוא בן יחיד להוריו. הוא נצר למשפחת ששון מצד אמו (ילידת טורקיה) ולמשפחת אלתר, ממייסדי זכרון יעקב, מצד אביו. נולד בשם "רוי ירושלמי" בניי-סיר-סן שליד פריז, במסגרת שליחות אליו יצאו הוריו. שמו עוברת לרועי כשחזרו לישראל ב-1985. הוא גדל והתחנך ברמת השרון וכן בהרצליה, שם למד בתיכון הראשונים. הוא דובר שבע שפות. החל לכתוב בשנת 2004 במדור האוכל של שבועון "טיים אאוט תל אביב" במקביל ללימודי תואר ראשון בהיסטוריה ופסיכולוגיה באוניברסיטת תל אביב. בשנת 2006 ערך את מדורי האוכל והאופנה של אתר nrg ולאחר מכן, היה עורך האתר "על השולחן". במסגרת עבודתו כתב את הספר "100 המסעדות הטובות בישראל". בשנת 2008 עבר לקבוצת ידיעות אחרונות, שם כתב וערך את מדורי האוכל, האופנה והתיירות של ynet. בשנים אלו הגיש את חדשות האוכל בתוכנית הבוקר של ערוץ 10. החל משנת 2015 אמון על מדור האוכל של מוסף g לסוף השבוע של גלובס. בשנת 2016 הקים את אתר המלצות האוכל "רקס" שמתמקד בהמלצות אוכל של שפים - וזאת במקביל לכתיבת מדריכי הערים של הוצאת סוויס. בשנת 2019 החל בלימודי תואר שני ודוקטורט (במסלול ישיר) בבית הספר להיסטוריה על שם יעבץ באוניברסיטת תל אביב. מחקרו עוסק בזהות לאומית ומטבחים לאומיים במזרח אגן הים התיכון במאה ה-20. מלבד לימודי היסטוריה, למד לימודי תואר שני במנהל עסקים בקופנהגן ביזנס סקול ובאוניברסיטת ארהוס שבדנמרק וכן פסיכולוגיה חברתית באוניברסיטת קונסטנץ. בשנת 2021 נבחר כאחד מ-5 השופטים הראשיים בדרוג 50 המסעדות הטובות במזרח התיכון וצפון אפריקה של מדריך 50 המסעדות הטובות בעולם. רועי ירושלמי, ברשת החברתית פייסבוק רועי ירושלמי, ברשת החברתית טוויטר רועי ירושלמי, ברשת החברתית אינסטגרם רועי ירושלמי באתר רקס כתב גלובס רועי ירושלמי יהיה ראש חבר השופטים במדריך פיפטי בסט במזרח התיכון וצפון אפריקה, באתר גלובס, 11 באוגוסט 2021 אלכסנדר כץ, הפספורט בתוקף? עורך ערוץ האוכל של ynet - יערוך גם את ערוץ התיירות, באתר אייס 10 שפים מוכרים יכתבו למנוע חיפוש המלצות האוכל Rex, באתר אייס, 27 באפריל 2017 Roy Yerushalmi, City Special Bangkok, SWISS, ‏2017
כף לבלון

כף לבלון או קייפ לבלונד (באנגלית: Cape Leblond; בצרפתית: Cap Leblond) היא לשון יבשה המהווה את הקצה הצפוני של האי לאבוזייה, שבאיי ביסקו, ארכיפלג המצוי למול החוף המערבי של ארץ גרהאם שבאנטארקטיקה. בארגנטינה נקראת לשון היבשה בשם נקודת פלורידה (בספרדית: Punta Florida). לשון היבשה מופתה לראשונה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908 – 1910, בפיקודו של ז'אן-באטיסט שארקו. שארקו קרא ללשון היבשה על שמו של נשיא החברה הגאוגרפית הנורמנדית (Norman Geographical Society), שמקום מושבה ברואן בחבל נורמנדי שבצפון צרפת. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, 1960, P 181 • Defense Mapping Agency 1992, Sailing Directions (planning Guide) and (enroute) for Antarctica, P 364 כף לבלון באתר הסקר הגאולוגי של ארצות הברית כף לבלון באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי בסקר הגאולוגי של ארצות הברית
נועה כוכבא

נועה כוכבא (נולדה ב-19 בפברואר 1999) היא דוגמנית ומגדנאית ישראלית. מלכת היופי האחרונה של ישראל, זכתה בתואר בשנת 2021. כוכבא נולדה בשכונת נווה סביון שביהוד. גדלה והתחנכה במושב בני עטרות, שם היא מתגוררת גם כיום. אביה, אייל, היה טייס ומפקד טייסת, וכיום הוא יועץ עסקי ומלווה בתחום הסטארט־אפ. אמה, יעל, הייתה קב"נית בחיל האוויר וכיום היא פסיכולוגית קלינית ומטפלת זוגית. לכוכבא שני אחים, ושני אחים למחצה מנישואיו הראשונים של אביה. בילדותה התגלתה אצלה תרומבוציטופניה, מחלה המטולוגית הפוגעת בייצור טסיות הדם, שבעקבותיה אושפזה לסירוגין במשך שנה וחצי בבית חולים. בעקבות האירוע, החליטה שהיא מעוניינת ללמוד רפואה בישראל. בצה"ל שירתה כחובשת, ובהמשך הפכה למדריכה ומפקדת בקורס חובשים. אחרי הצבא למדה במשך שמונה חודשים בבית ספר לאפייה וקונדיטוריה של השפית ומנחת הטלוויזיה אסטלה ("בייק אוף ישראל", "הקינוח המושלם"), שבסיומם החלה סטאז' בבית הקפה "רביבה וסיליה", ובמקביל עבדה במסעדה ביהוד-מונוסון כקונדיטורית עד שבעקבות מגפת הקורונה העולמית, המסעדות נסגרו. בשנת 2021 החלה, בליווי של אביה, בהקמת חברת הזנק שתשיק אפליקציה חברתית לעיצוב פנים. כוכבא זכתה בתחרות של תואר מלכת היופי של ישראל לשנת 2021. כוכבא ייצגה את ישראל בתחרות "מיס תבל (יוניברס) 2021", שהתקיימה בפעם הראשונה בישראל, באילת. היא הופיעה בשלב חצי-הגמר ולא העפילה לגמר התחרות. כמו כן, היא מלכת היופי האחרונה של ישראל - עקב כך ששנה לאחר מכן הודיעו על ביטול התחרות בישראל - ממניעים פמינסיטיים. במהלך מלחמת "חרבות ברזל" שירתה כחובשת קרבית כ-150 יום ולאחר מכן עסקה בהסברה עבור מדינת ישראל בהתנדבות בעיקר בארצות הברית ובקנדה. נועה כוכבא, ברשת החברתית אקס (טוויטר) נועה כוכבא, ברשת החברתית אינסטגרם נועה כוכבא, ברשת החברתית LinkedIn נועה כוכבא, מלכת היופי מבני עטרות, חני סלומון, 11 בנובמבר 2021, עיתון "קו למושב" דינה חלוץ, נועה כוכבא: "כשהתקיפו אותי זה הזכיר לי סיפורים מהשואה", באתר ynet, 6 במאי 2024 יפעת מנהרדט, נועה כוכבא: "בבית החולים קראו לי 'מלכת היופי של המחלקה'", באתר ynet, 31 באוקטובר 2021 נועה כוכבא היא מלכת היופי של ישראל לשנת 2021 יפעת מנהרדט, מלכת היופי לשנת 2021: נועה כוכבא, בת 22, מבני עטרות, באתר ynet, 24 באוקטובר 2021 גיא פינס, ‏תם הטקס: תחרות מלכת היופי לא תערך השנה, באתר ‏מאקו‏, 8 בנובמבר 2022 מפגינה איימה על מלכת היופי במיל' נועה כוכבא עם סכין - כעת היא תשלם את המחיר | TMI, באתר מעריב אונליין, 16 ביוני 2024
אאוגניוס

האם התכוונתם ל... אפיפיורים: אאוגניוס הראשון אאוגניוס השני אאוגניוס השלישי אאוגניוס הרביעי אישים אחרים פלביוס אאוגניוס – איש האימפריה הרומית המערבית
שורש 142

שורש 142 או צ'וֹנג בּוּ (בסינית: 虫部, פיניין: Chóng bù) הוא השורש המאה ארבעים-ושניים של הכתב הסיני. פירושו "חרק" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים. במילון קאנגשי ישנם 1,067 תווים (מתוך 49,030) שניתן למצוא תחת שורש זה. השורש 虫 גם רומז לתולעת. וכתוצאה מכך, תווים שמשמען חיות זוחלות כגון זוחלים, חרקים, תולעים, דו-חיים ורכיכות מכילים בדרך כלל את שורש זה. התו 虫 משמש כצורה המפושטת של 蟲 בסינית מפושטת ויפנית ולעיתים אף בסינית מסורתית. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. מדיה וקבצים בנושא שורש 142 בוויקישיתוף מסד נתונים של Unihan - U+866B
A Second to Midnight

"A Second to Midnight" (בעברית: "שנייה עד חצות") הוא שיר שהוקלט על ידי הזמרת-יוצרת האוסטרלית קיילי מינוג, ביחד עם הזמר-יוצר הבריטי אולי אלכסנדר, שצוין בקרדיטים כחלק מההרכב המוזיקלי יירס אנד יירס. השיר יצא לאור ב-6 באוקטובר 2021. הוא נחשב לסינגל המוביל מתוך אלבום ההוצאה המחודשת של מינוג, Disco: Guest List Edition; הוצאה מחודשת של אלבום האולפן החמישה עשר שלה, Disco ‏(2020). השיר נכלל גם במהדורת הדלוקס של אלבום האולפן השלישי של יירס אנד יירס, Night Call ‏(2022). ב-21 ביולי 2020, הכריזה מינוג על צאת אלבום חדש שיקרא Disco, וחשפה את עטיפתו והסינגל הראשון מתוכו, "Say Something", שיצא לאור ב-23 ביולי. הסינגל השני, Magic", יצא לאור בספטמבר באותה השנה. לאחר יציאתו של "Real Groove" כסינגל האחרון מהאלבום, הוחלט שתצא מהדורה מחודשת, בו ייכלל "A Second to Midnight". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות. הווידאו קליפ הרשמי של השיר פורסם ב-6 באוקטובר 2021, בשידור חי והועלה לערוץ היוטיוב הרשמי של קיילי מינוג. בתחילת הקליפ, ניתן לראות את מינוג רוקדת לבדה בחדר חשוך כשגוף תאורה מאיר עליה. בהמשך, מצטרף אליה אולי אלכסנדר והשניים פוצחים בריקוד משותף, תוך ביצוע השיר עצמו. נכון לאוקטובר 2021, מונה הצפיות של הקליפ עומד על למעלה מ-2 מיליון צפיות. מידע על הסינגל "A Second to Midnight" באתר מיוזיק בריינז סרטון השיר "A Second to Midnight" באתר יוטיוב קיילי מינוג, ריצ'רד "ביף" סטנרד, דאק בלקוול, אולי אלכסנדר, מרטין שיולי Kylie and Years & Years share dazzling new single 'A Second To Midnight', NME, ‏2021-10-06 (באנגלית בריטית) Condé Nast, Years & Years Announces New Album Night Call, Shares Video for New Song “Crave”, Pitchfork, ‏2021-09-28 (באנגלית אמריקאית) Rejoice, Kylie Minogue Is Dropping Her 15th Studio Album, 'Disco', This Fall, Billboard (באנגלית) Listen to Kylie Minogue's New Song 'Magic' - Our Culture, web.archive.org, ‏2020-10-08 Real Groove (Studio 2054 Remix) - Single by Kylie Minogue & Dua Lipa (בAustralian English), 2020-12-31, נבדק ב-2021-10-25 A Second to Midnight, 2021-10-06, נבדק ב-2021-10-25 Kylie Minogue and Years & Years - A Second to Midnight (Official Video), נבדק ב-2021-10-25 Singles to Radio, The Music Network Kylie Minogue & Years & Years — A Second to Midnight, נבדק ב-2021-11-13
סיפורה של בולשת

סיפורה של בולשת (באנגלית: The FBI Story) הוא סרט קולנוע אמריקאי משנת 1959 בבימויו של מרווין לרוי, עם ג'יימס סטיוארט וורה מיילס בתפקידים הראשיים. התסריט מבוסס על הספר "The FBI Story: A Report to the People" של דון וויטהד (אנ') משנת 1956. הספר והסרט מתארים את הקמתו והתפתחותו של ה-FBI מארגון קטן בשנת 1924 (הלשכה לחקירות) עד לארגון עם אלפי מועסקים בשנים לאחר מלחמת העולם השנייה. הסרט למעשה משמשה כסרט הסברה לארגון והוא נעשה בתמיכת ה-FBI ובעיקר בתמיכתו של ג'ון אדגר הובר שמופיע בהופעת קמע בסרט. המקרים המתוארים בו הם אמיתיים. הסרט מלווה בקולו של ג'יימס סטיוארט שמשחק בתפקיד ראשי כאיש FBI שהתפתח ביחד עם הארגון. הסרט מתחיל בתיאור הפשע של ג'ק גרהאם (ניק אדמס) בשנת 1955 (אנ'). הוא ליווה את אמו לנמל התעופה בדנבר, הניח במזוודתה פצצה מושהית והחתים אותה על ביטוח חיים בסך 37,500 דולר. המטוס התפוצץ וכל נוסעיו ואנשי הצוות נספו. בעבודה מאומצת הצליחו אנשי ה-FBI במחלקות השונות לתפוס אותו והוא הודה ולאחר משפט הוצא להורג. מייקל "צ'יפ" הרדסטי (ג'יימס סטיוארט) עבד בשנת 1924 בסניף קטן של (הלשכה לחקירות) בנוקסוויל, טנסי. שם הציע נישואין ללוסי (ורה מיילס) שעבדה כספרנית והתנתה את הסכמתה בכך שיעזוב את ה-FBI. לאחר הנישואין הם הגיעו לוושינגשטון לירח דבש ואז השתתף צ'יפ בישיבה עם המפקד החדש ג'ון אדגר הובר שסיפר על תוכניותיו להפוך את הארגון לארגון גדול שיילחם בפשעים למיניהם. הוא חזר ללוסי מלא התלהבות והיא הסכימה שיישאר בארגון לשנה שהתארכה לשנים רבות. הם עברו לאוקלהומה שם היה צ'יפ סוכן סמוי שנלחם בהצלחה בקו קלוקס קלאן וכן פיצח מקרי רצח של ילידים אינדיאנים. לאחר ששני אנשי FBI נהרגו בקרב יריות עם פרנק נאש (אנ'), הוחלט לצייד את סוכני ה-FBI בנשק. ב-1934 השתתף צ'יפ עם ידידו סם קרנדל (מארי המילטון) בקרב נגד בייבי פייס נלסון בו נהרג סם. צ'יפ מתאר את השתתפותו בקרבות עם פושעים מפורסמים - ג'ון דילינג'ר, משין גאן קלי, בייבי פייס נלסון, אמא בארקר ועוד. במלחמת העולם השנייה גדל ה-FBI מ-2,500 עובדים ל-5,000 והשתתף במעקב ובמעצר אחרי אזרחים ממוצא יפני, גרמני ואיטלקי שהיו יכולים לשמש כסוכני אויב. צ'יפ נשלח לדרום אמריקה לחלץ שולשה סוכני FBI שזהותם התגלתה ובהם ג'ורג' בנו של עמיתו המנוח סם. בנם של צ'יפ ולוסי מתגייס לחיל הנחתים של ארצות הברית ונהרג בקרב איוו ג'ימה. לאחר המלחמה מתרכז ה-FBI בגילויו סוכנים של רוסיה בעת המלחמה הקרה וצ'יפ מתמנה לראש מבצע מוצלח לגלות סוכן רוסי בעת העברת חומר סודי. מדיה וקבצים בנושא סיפורה של בולשת בוויקישיתוף "סיפורה של בולשת", במסד הנתונים הקולנועיים IMDb (באנגלית) "סיפורה של בולשת", באתר נטפליקס "סיפורה של בולשת", באתר AllMovie (באנגלית) "סיפורה של בולשת", באתר Rotten Tomatoes (באנגלית) "סיפורה של בולשת", באתר Box Office Mojo (באנגלית) "סיפורה של בולשת", במסד הנתונים הקולנועיים KinoPoisk (ברוסית) קדימון לסיפורה של בולשת, באתר יוטיוב אדגר הובר נואם בפני אנשי ה-FBI, באתר יוטיוב סצנת פיצוץ המטוס, באתר יוטיוב סצנת הפגישה בספרייה, באתר יוטיוב סיפורה של בולשת, באתר TCM
טימותי טילמן

טימותי ג'סטין טילמן (בגרמנית: Timothy Justin Tillman; נולד ב-4 בינואר 1999) הוא כדורגלן גרמני המשחק בעמדת הקשר ההתקפי והקיצוני בלוס אנג'לס. טילמן נולד בנירנברג לאב אפרו-אמריקאי שהוצב שם במהלך שירותו בצבא ארצות הברית, ולאם גרמנייה. לאחר שעבר במחלקות נוער במועדונים מקומיים, ב-2009 הצטרף למחלקת הנוער של גרויטר פירט. בשנת 2015 נרכש תמורת חצי מיליון אירו על ידי באיירן מינכן, ושולב במחלקות הנוער השונות שלה, בהן הצטיין. את עונת 2017/2018 בילה במדי באיירן מינכן ב', וסיים את העונה עם שישה שערים ב-31 הופעות. ביולי 2018 הושאל לנירנברג, החל את העונה בקבוצת המילואים של המועדון ומדי פעם שולב בסגל הקבוצה הבוגרת. ב-10 במרץ 2019 ערך את הופעת הבכורה שלו בבונדסליגה, כשעלה כמחליף בדקה ה-52 בהפסד החוץ 1–2 להופנהיים. בתום העונה הוא שב לקבוצת המילואים של באיירן מינכן, ולקראת חלון ההעברות בחודש ינואר ביקש מהמועדון שישחרר אותו על מנת שיוכל להצטרף למועדון נעוריו, גרויטר פירט, וב-3 בינואר 2020 העסקה נחתמה וטילמן שב לגרויטר פירט, ששיחקה בבונדסליגה השנייה. הוא ערך את הופעת הבכורה בקבוצה ב-15 בפברואר 2020, בהפסד קבוצתו 2–4 לארמיניה בילפלד, ובישל את שני שערי הזכות של קבוצתו. בתום עונת 2020/2021 העפיל עם הקבוצה לבונדסליגה. טימותי טילמן, באתר Transfermarkt טימותי טילמן, באתר Soccerway טימותי טילמן, באתר WorldFootball.net טימותי טילמן, באתר National Football Teams טימותי טילמן, באתר FootballDatabase.eu Melzer, Dennis (23 במאי 2017). "Youngster der Woche: Bayern-Juwel Timothy Tillman – Frühstarter mit dem Glauben an sich selbst" [Youngster of the week: Bayern jewel Timothy Tillman – early starter with faith in himself]. eurosport.de (בגרמנית). Eurosport. ארכיון מ-10 במרץ 2019. נבדק ב-10 במרץ 2019. {{cite news}}: (עזרה) "Timothy Tillman". WorldFootball.net. HEIM:SPIEL Medien GmbH & Co. KG. נבדק ב-10 במרץ 2019. {{cite web}}: (עזרה) "Borussia Dortmund – Bayern München 8:7 (Youth Championship 2017, Final)". WorldFootball.net. HEIM:SPIEL Medien GmbH & Co. KG. 22 במאי 2017. נבדק ב-18 באוגוסט 2017. {{cite web}}: (עזרה) "1. FC Nürnberg II – Bayern München II 1:2 (Regionalliga Bayern 2017/2018, 9. Round)". WorldFootball.net. HEIM:SPIEL Medien GmbH & Co. KG. 13 בספטמבר 2017. נבדק ב-10 במרץ 2019. {{cite web}}: (עזרה) "1. FC Nürnberg II – 1. FC Schweinfurt 05 2:2 (Regionalliga Bayern 2018/2019, 11. Round)". WorldFootball.net. HEIM:SPIEL Medien GmbH & Co. KG. 15 בספטמבר 2018. נבדק ב-10 במרץ 2019. {{cite web}}: (עזרה) "Club holt Talent Tillman heim" [Club brings talent Tillman home]. FCN.de (בגרמנית). 1. FC Nürnberg. 2 ביולי 2018. ארכיון מ-2 באוגוסט 2018. נבדק ב-10 במרץ 2019. {{cite news}}: (עזרה) "Kramaric: zuerst nervenstark, dann technisch toll" [Kramarić: at first nervous, then technically great]. kicker.de (בגרמנית). kicker-sportmagazin. 10 במרץ 2019. נבדק ב-10 במרץ 2019. {{cite news}}: (עזרה) Timothy Tillman wechselt zu Greuther Fürth, באיירן מינכן, ‏3 בינואר 2020 SpVgg Greuther Fürth - Arminia Bielefeld, Feb 15, 2020 - 2. Bundesliga - Match sheet, www.transfermarkt.com (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טימותי טילמן".
דגל צלב נורדי

דגל צלב נורדי, צלב נורדי, או צלב סקנדינבי הוא תבנית לדגל, בדרך כלל של אחת המדינות הסקנדינביות משם הגיע. כל המדינות הנורדיות אימצו דגל בתבנית זו. הצלב מסמל את הנצרות וקצהו המרוחק מהצד המונף ארוך יותר. הדגל הראשון עם העיצוב היה דגל דנמרק, אחריו אימצו אותו שוודיה, נורווגיה, פינלנד, איסלנד וחלק ממחוזותיהם אימצו אותו כהשראה לדגלם. דגל נורווגיה היה דגל הצלב הנורדי הראשון עם שלושה צבעים. אף על פי שהדגלים חולקים את אותה הצורה, לכל אחד מהם היסטוריה וסמליות שונה. דגל איסלנד דגל דנמרק דגל נורווגיה דגל פינלנד דגל שוודיה דגל איי פארו דגל אולנד דגל בורנהולם (לא רשמי) דגל השוודים של פינלנד דגל סקונה דגל גוטלנד (לא רשמי) דגל אלנד (לא רשמי) דגל איי שטלנד, הממלכה המאוחדת דגל איי אורקני, הממלכה המאוחדת דגל טביליסי, גאורגיה דגל סאו פאולו, ברזיל דגל קאלה, צרפת הצעה לדגל גרמניה - 1919 הצעה לדגל גרמניה - 1944 הצעה לדגל גרמניה - 1948 דגל שטח החסות הצרפתי בחבל הסאר 1947 - 1956  הדגל הצבאי של גרמניה הנאצית - 1935 - 1945 מדיה וקבצים בנושא דגל צלב נורדי בוויקישיתוף
Complex Networks

Complex Networks היא חברת מדיה ובידור אמריקאית לתרבות נוער, שבסיסה בניו יורק. במסגרת החברה נוסד המגזין הדו-חודשי, Complex, על ידי מעצב האופנה מארק (אקו) מילקופסקי. ב-Complex Networks מדווחים על טרנדים פופולריים ומתפתחים בעיצוב וסגנון, נעלי ספורט, אוכל, מוזיקה, ספורט ותרבות פופ. ל-Complex Networks נרשמו יותר מ-90 מיליון משתמשים בחודש ב-2013, בכל האתרים שבבעלותה ובאתרים המשותפים שלה, ברשתות החברתיות ובערוצי היוטיוב השונים. המגזין המודפס חדל מלהתפרסם; האחרון מביניהם פורסם בדצמבר 2016/ינואר 2017. ל-Complex יש 4.55 מיליון מנויים ו-1.3 מיליארד צפיות בסך הכול ביוטיוב. נכון לשנת 2019, ההכנסות השנתיות של החברה נאמדו בכ-200 מיליון דולר, כש-15% מהן הגיעו ממסחר. Complex Networks הוגדרה על ידי Business Insider כאחת מחברות ההזנק היקרות ביותר בניו יורק, ואחת מהחברות הפרטיות החשובות ביותר בעולם. מנכ"ל Complex Networks, ריץ' אנטוניאלו, נבחר בין Silicon Alley 100. ב-2012 השיקה החברה את Complex TV, פלטפורמת שידור מקוונת; ב-2016 היא הפכה לחברה בת, במיזם משותף של ורייזון והרסט. אתר האינטרנט הרשמי של Complex Networks (באנגלית) Complex Networks, ברשת החברתית פייסבוק Complex Networks, ברשת החברתית אקס (טוויטר) Todd Spangler, Todd Spangler, Verizon, Hearst Form ‘Complex Networks’ Digital-Video Business, Headed by Rich Antoniello, Variety, ‏2016-09-14 (באנגלית אמריקאית) Complex Media Shutters Print Magazine After 14 Years, Billboard (באנגלית) Complex Shuts Down Print Magazine, Folio:, ‏2016-12-07 (באנגלית אמריקאית) How Complex Straddles the Ad Network-Publisher Divide, Digiday, ‏2012-04-30 (באנגלית אמריקאית) Bonsai, Complex Networks Partners With Bonsai To Launch The Complex SHOP, A Curated Marketplace That Seamlessly Blends Content And Commerce, www.prnewswire.com (באנגלית) Todd Spangler, Todd Spangler, Complex Media Expands to Give Dudes Their Due, Variety, ‏2013-12-06 (באנגלית אמריקאית) Roni RobbinsAugust 27, 2014, Pluto.TV Expands Its Lineup of Web Channels, Including Complex Media (באנגלית אמריקאית) Premium Content Creators AOL, Network A, Complex Media, Deca, Maker Studio & Whalerock Bring Original Series & Video Libraries to Dailymotion « Dailymotion Press US, web.archive.org, ‏2014-09-21 Tyler McCall, 'Complex' to End Print Publication, Fashionista (באנגלית) Complex - YouTube, www.youtube.com Axios: Scoop: Complex is launching a sneaker marketplace Alyson Shontell, The 30 Most Valuable Internet Startups In New York, Business Insider (באנגלית אמריקאית) Alyson Shontell, DIGITAL 100 REVISED: The Most Valuable, Private Companies In The World, Business Insider (באנגלית אמריקאית) Megan Rose Dickey, Jillian D'Onfro, SA 100 2013: The Coolest People In New York Tech, Business Insider (באנגלית אמריקאית) Page Not Found | Hearst, www.hearst.com
אנריקו ולנטיני

אנריקו ולנטיני (בגרמנית: Enrico Valentini; נולד ב-20 בפברואר 1989) הוא כדורגלן גרמני ממוצא איטלקי המשחק בעמדת המגן הימני בנירנברג. ולנטיני גדל במחלקת הנוער של נירנברג, ולקראת עונת 2008/2009 קודם לקבוצת המילואים של המועדון. ביולי 2010 הצטרף לו.פ.ר. אאלן מהליגה הגרמנית השלישית. בתום עונת 2011/2012 העפיל עם הקבוצה לבונדסליגה השנייה. במרץ 2012 האריך את חוזהו בקבוצה עד ליוני 2014. בפברואר 2014 חתם על חוזה לשלוש שנים בקרלסרוהה מהליגה השנייה. במסגרת החוזה הוסכם שוולנטיני יסיים את העונה במדי ו.פ.ר. אאלן, ויעבור לקרלסוהה רק ביולי. ביולי 2017 עבר בהעברה חופשית לקבוצת נעוריו, נירנברג, גם היא מהליגה השנייה, ובתום העונה העפיל עם הקבוצה לבונדסליגה. את עונת 2018/2019 בבונדסליגה סיימה הקבוצה במקום האחרון, ושבה לליגת המשנה. ב-30 באוקטובר 2019, במשחק נגד פ.צ. קייזרסלאוטרן במסגרת הסיבוב השני של הגביע הגרמני, נפצע שוערה של נירנברג בדקה ה-115 של תוספת הזמן ואת אפודת השוער קיבל ולנטיני, מפני שלקבוצתו לא נותרו חילופים זמינים. בדו-קרב בעיטות העונשין שנערך בתום הזמן החוקי וההארכה לא הצליח ולנטיני לעצור אף בעיטה, וקבוצתו הפסידה 5–6 והודחה מהמפעל. בפברואר 2020 האריך את חוזהו בקבוצה עד ליוני 2022, ולקראת עונת 2020/2021 הפך ולנטיני לקפטן הקבוצה. מדיה וקבצים בנושא אנריקו ולנטיני בוויקישיתוף אנריקו ולנטיני, באתר Transfermarkt אנריקו ולנטיני, באתר Fussballdaten.de (בגרמנית) אנריקו ולנטיני, באתר Soccerway אנריקו ולנטיני, באתר WorldFootball.net אנריקו ולנטיני, באתר FootballDatabase.eu Valentini bleibt bis 2014 beim VfR, kicker (ב־) "Karlsruher SC verpflichtet Enrico Valentini aus Aalen" (בגרמנית). sportal.de. נבדק ב-7 במאי 2014. {{cite web}}: (עזרה) Für die neue Saison: Club verpflichtet Enrico Valentini, fcn.de (בגרמנית) 6:5! Kaiserslautern bezwingt Nürnberg im Elfmeterschießen, kicker (ב־) Bis 2022 verlängert: Valentini bleibt dem Club treu, fcn.de (בגרמנית) Neuer Club-Kapitän: Valentini übernimmt die Binde, fcn.de (בגרמנית)
אילן אליה

אילן אליה (נולד ב-5 בנובמבר 1970) הוא קצין בצה"ל בדרגת תת-אלוף. עד לתאריך 26 ביולי 2022 כיהן כקצין הטכנולוגיה והאחזקה הראשי (קטנא"ר). אילן אליה גדל והתחנך בעיר באר שבע ולמד בתיכון מקיף א' באר שבע. לאחר שסיים לימודי טכנאי מכונות במקיף ד' באר שבע, התגייס אליה לצה"ל למסלול 'ייעודי לקצונה' בשנת 1999. מאז כיהן במספר נרחב של תפקידים, בין היתר, רמ"ח האחזקה וההפעלה, חניך במכללה לביטחון לאומי, מט"לפ דרום (מפקד טכנולוגיה ואחזקה פיקודי), ס' מטל"פ דרום (סגן מפקד טכנולוגיה ואחזקה פיקודי), קט"א (קצין טכנולוגיה ואחזקה) מל"י (מרכז לאומי ליבשה), רע"ן קד"צ (ראש ענף קדם צבאי), רמ"ד אחזקה, וכן תפקידים נוספים. ב-18 באוגוסט 2019 הועלה לדרגת תת-אלוף והחל לכהן כקצין הטכנולוגיה והאחזקה הראשי של צה"ל. אליה בעל תואר ראשון בלימודי מזרח תיכון מאוניברסיטת בן-גוריון שבנגב (סיים בהצטיינות), תואר שני בלימודי צבא וביטחון (במסגרת פו"ם ברק) מהאוניברסיטה העברית שבירושלים, ותואר שני נוסף בלימודי צבא וביטחון מאוניברסיטת חיפה (במסגרת המכללה לביטחון לאומי). אליה מתגורר ביישוב עומר, נשוי ואב לשלושה ילדים. מדיה וקבצים בנושא אילן אליה בוויקישיתוף הענקת דרגת תת-אלוף לאילן אליה ומינויו לקטנא"ר, רשת מקומונים בשרון טקס החלפת קצין הטכנולוגיה והאחזקה הראשי, באתר נתניהנט, 21 באוגוסט 2019
אמריקה לא יכולה לעשות שום דבר נגדנו

אמריקה לא יכולה לעשות שום דבר נגדנו היא סיסמה ששימשה במקור המנהיג העליון של איראן לשעבר, האייתוללה רוחאללה חומייני, במהלך משבר בני הערובה באיראן, כדי להבטיח לאיראנים שארצות הברית לא תוכל להחזיר את השאה המודח מוחמד רזא פהלווי בחזרה לכס המלכות הפרסי. ההצהרה הפכה אז לסיסמה לא רשמית עבור המהפכה האיראנית שהביאה להקמת רפובליקה אסלאמית באיראן תחת שלטונו של חומייני. בתגובה לבקשת איראן להסגרת השאה מוחמד רזא פהלווי, נשיא ארצות הברית ג'ימי קרטר סיפק את תוכניות הנסיעה של השאה לפנמה. בכך ביקש קרטר לבטל את אפשרות ההסגרה בתמורה לבני ערובה שהוחזקו על ידי איראן למשך 444 ימים, לאחר שקבוצה של סטודנטים מהפכנים איראניים פרצו ונכנסו לשגרירות ארצות הברית בטהראן ולקחו את צוות השגרירות כבני ערובה, בתגובה לארצות הברית שהציעה מקלט מדיני לשאה. שבוע לאחר התקרית, נכסים איראניים הוקפאו על ידי ארצות הברית. עם זאת, למרות מה שנחשב על ידי איראן כאיומים בינלאומיים, עדיין הייתה אפשרות לקיים משפטים כנגד מרגלים אמריקאים לכאורה, ותגובתו של האייתוללה חומייני נגד איום קרטר המתפרסמת באופן קבוע על ידי כלי תקשורת בינלאומיים, הייתה הסיסמה "אמריקה לא יכולה לעשות שום דבר נגדנו". הסיסמה הופיעה על קירות וכרזות רבים כגון שלט חוצות לאורך הגבול בין איראן לעיראק, ועל כרזה שנתלתה מול כטב"מ RQ-170 אמריקאי שנתפס באיראן. הסיסמה שימשה גם את עלי ח'אמנאי, יורשו של חומייני, או נרמזה בצורה שונה. הוא שימש גם כמה פקידים איראנים אחרים. מדיה וקבצים בנושא אמריקה לא יכולה לעשות שום דבר נגדנו בוויקישיתוף Limbert, John W. (2009). Negotiating with Iran: Wrestling the Ghosts of History. US Institute of Peace Press. pp. 170–. ISBN 978-1-60127-043-6. Clawson, Patrick (20 בפברואר 2013). "Iran Can't Agree to a Damn Thing". Foreign Policy. אורכב מ-המקור ב-16 בפברואר 2016. נבדק ב-30 בינואר 2016. {{cite news}}: (עזרה) Chalk, Peter (2012). Encyclopedia of Terrorism (2 volume set). ABC-CLIO. ISBN 978-0313308956. "Firm responses to void threats - Imam Khomeini said: America can't do a damn thing against us" (PDF). Kayhan. 30 בספטמבר 2015. אורכב מ-המקור (PDF) ב-16 בפברואר 2016. נבדק ב-1 בפברואר 2016. {{cite news}}: (עזרה) Winer, Stuart. "Khamenei to US: Your military 'can't do a damn thing' to us". Times of Israel. אורכב מ-המקור ב-31 בינואר 2016. נבדק ב-30 בינואר 2016. {{cite news}}: (עזרה) Staff. "America can't do a damn thing". KHAMENEI.IR (בפרסית). אורכב מ-המקור ב-15 בינואר 2016. נבדק ב-31 בינואר 2016. {{cite web}}: (עזרה) Karami, Arash. "Khamenei: Iran rejected US offer to cooperate against IS". Al-Monitor. אורכב מ-המקור ב-16 בינואר 2016. נבדק ב-31 בינואר 2016. {{cite news}}: (עזרה) "Iran: Obama 'can't do a damn thing'". NBC news. Associated Press. אורכב מ-המקור ב-25 בפברואר 2016. נבדק ב-31 בינואר 2016. {{cite news}}: (עזרה) Staff. "Ahmadinejad: U.S. Can't Do "Damn Thing" on Nukes". CBS News. אורכב מ-המקור ב-16 בפברואר 2016. נבדק ב-31 בינואר 2016. {{cite news}}: (עזרה) Staff. "Only Iran is confronting Islamic State, paramilitary chief says". Reuters. אורכב מ-המקור ב-16 בפברואר 2016. נבדק ב-31 בינואר 2016. {{cite news}}: (עזרה)
דגל מונטסראט

דגל מונטסראט אומץ על ידי האי ב-10 באפריל 1909. הדגל הוא נס כחול עם יוניון ג'ק בקנטון הדגל (הרביע העליון הקרוב לניצב), וסמל מונטסראט במרכז הדגל. הסמל מציג את ארין - ההאנשה של אירלנד וכן נבל מוזהב - סמל אירלנד, על מנת להזכיר את מוצאם האירי של תושבי האי. דגל מושל מונטסראט הוא דגל שונה - יוניון ג'ק שבמרכזו סמל האי. גלריית דגלי הממלכה המאוחדת נס כחול מדיה וקבצים בנושא דגל מונטסראט בוויקישיתוף מונטסראט, באתר דגלי העולם (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.